Yohane Southworth (Lancashire, Uingereza, 1592 hivi – Tyburn, London, 28 Juni 1654) alikuwa Mkristo wa Kanisa Katoliki pamoja na familia yake wakati wa dhuluma ya nchi hiyo iliyotaka wote wawe Waanglikana. Baada ya kuhamia Ufaransa, aliingia seminari kwa kengo la kurudi kwao kufanya uchungaji usioruhusiwa na serikali. Kisha kupewa daraja ya upadri alifaulu kufanya utume Uingereza miaka 1619-1624 na 1626-1627. Ndipo alipokamatwa na kukaa gerezani hadi mwaka 1630 alipofukuzwa nchini badala ya kuuawa kama alivyohukumiwa. Mwaka 1636 alikuwa amerudi London akawa anahudumia wagonjwa wa tauni. Kati ya miaka 1637 na 1640 mra nne alikamatwa na kuachwa au kutoroka akiendelea na utume kwa siri hadi mwaka 1654 aliponyongwa na kukatwakatwa chini ya sheria. Papa Pius XI alimtangaza mwenye heri mwaka 1929. Halafu Papa Paulo VI tarehe 25 Oktoba 1970 akamtangaza kuwa mtakatifu mfiadini pamoja na wenzake 39. Sikukuu yake ni tarehe 28 Juni. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko McNamara, Robert. "St. John Southworth", Saints Alive, St. Thomas the Apostle Catholic Church, Rochester, New York Wainewright, John. "St. John Southworth."